  Наталья Тетерина Удмуртиысь, Орскысь но Ульяновскысь военно-спортивной «Победа-2018» огъяросси шудонлэн финалаз пыриськисьёс 20-тӥ пӧсьтолэзе Москваысь Вормонлэн музеяз ветлӥзы, ивортэ ужъюртлэн пресс-службаез. Кызьы шуэмын ивортонын, экскурсия улсын юнармеецъёс Быдӟым Атыкай ожлэн валтӥсь ожмаськонъёсыз сярысь тодӥзы, «Битва за Берлин. Подвиг знаменосцев» панорамаез но музейлэсь залъёссэ адӟизы. Пусъемын, «Победа-2018» шудон 18-21 пӧсьтолэзе Москва дорысь «Патриот» паркын ортчиз. Отчы Россиысь 80 улосвылъёсысь 136 сюрс пиналъёс люкаськизы. Юнармеецъёс понна лулчеберетъя но спортъя узыр программа дасямын вал. Тегъёс: Москва Удмуртия пиналъёс Мерлык БыдӟымАтыкайож  